Piazza Sant'Oronzo

Piazza Sant'Oronzo edo San Oronzoren plaza Lecce hiri italiarreko erdiguneko plaza nagusia da. 

Berria da izatez, forma hartu baitzuen 20. mendearen lehen erdian, lur azpian zen anfiteatroa azalera atera zutenean (ez zekiten han azpian halakorik zegoenean).

Antzina Piazza dei Mercanti esaten zitzaion inguruari, dendak eta merkatarien aretoak baitzeuden. Anfiteatroa azalaretzea erabaki zenetik, plazaren itxura poliki-poliki aldatzen hasi zen, arkitektura faxistak eragina izan zuelarik 20. mendearen lehen erdian.

 Ondasun nabarmenak 
Erromatar anfiteatroaz gain, Lecceren historiako zenbait monumentu garrantzitsu daude. Nabarmen, plazari izena ematen dion hiriko zaindari Sant'Oronzo santuaren estatua. 17. mendekoa. Honen oinarri garaia den zutabea Brindisi hiriaren oparia da; Lecceko santuaren artekaritzari eskertu baitzioten brindisitarrek izurria gainditu izana. Izatez, zutabea Brindisin zegoen eta Via Appia bide erromatar ospetsuaren amaiera markatzen zuen bi zutabeetako bat da. Beste bertsio baten arabera, ordea, Leccekoek lapurtu zuten Brindisitik . Zutabe gaineko estatua erreplika da 21. mendean, baina orijinala plazan bertan babestua ikus daiteke, Il Sedile jauregiko aretoan.

Plazaren erdian, Palazzo del Seggio edo Il Sedile esaten duten eraikina dago, edo haren parte bat, zehatzago esanda. Jauregi honen ondoan San Marco eliza dago (chiesetta di San Marco italieraz), 1543an veneziarren komunitateak eraikia. Eraikin honetako eliz atariaren alboetan bi zutabe eta oso apaindutako ateburu bat daude.

Plaza honetan dago halaber Santa Maria della Grazia eliza, 1590 eta 1606 urteen artean eraikia. . Kontrarreformaren adierazpen arkitektoniko tipikoa da, elizak oso fatxada sinple eta lineala du, bi mailatan, frontoi triangeluar batekin.  Frontoi horretan madonna bat eta aingeruen bi estatua nabarmentzen dira. Erdian eliz atari dotore bat, alboetan santuen estatuak dituzten bi nitxo daudelarik. Honen gaineko goiko mailak behekoa erreplikatzen du, erdian leiho bat eta alboetan bi nitxo huts dituela.

 Iruditegia 
erdian|thumb|620x620px|Palazzo del Seggio edo Il Sedile, anfiteatroa eta Oronzo santuaren zutabea plazan.

 Erreferentziak 

 Kanpo estekak 

Kategoria:Italiako enparantzak
Kategoria:Lecceko arkitektura